ddrg/super_eurlex huggingface dataset:
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 12ης Ιουλίου 1982

περί του διορισμού αναπληρωματικού μέλους της Συμβουλευτικής Επιτροπής για την Κατάρτιση των Οδοντιάτρων

(82/476/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την απόφαση 78/688/ΕΟΚ του Συμβουλίου της 25ης Ιουλίου 1978 για τη σύσταση της Συμβουλευτικής Επιτροπής για την Κατάρτιση των Οδοντιάτρων (1), και ιδίως τα άρθρα 3 και 4,

Εκτιμώντας:

ότι, με την απόφαση 80/376/ΕΟΚ (2), το Συμβούλιο διόρισε τον κ. Penne αναπληρωματικό μέλος για την περίοδο που λήγει στις 25 Μαρτίου 1983·

ότι η κυβέρνηση της Γαλλικής Δημοκρατίας υπέδειξε, στις 15 Ιουνίου 1982, τον κ. Sangiuolo για να αντικαταστήσει τον κ. Penne, αναπληρωματικό μέλος της παραπάνω επιτροπής,

ΑΠΟΦΑΣΙΖΕΙ:

Άρθρο μόνο

Ο κ. Sangiuolo διορίζεται αναπληρωματικό μέλος της Συμβουλευτικής Επιτροπής για την Κατάρτιση των Οδοντιάτρων σε αντικατάσταση του κ. Penne για το διάστημα που υπολείπεται μέχρι τη λήξη της θητείας του τελευταίου, δηλαδή ως τις 25 Μαρτίου 1983.

Έγινε στις Βρυξέλλες, στις 12 Ιουλίου 1982.

Για το Συμβούλιο

Ο Πρόεδρος

I. NOERGAARD

(1) ΕΕ αριθ. L 233 της 24. 8. 1978, σ. 15.

(2) ΕΕ αριθ. L 93 της 10. 4. 1980, σ. 22.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Ιουνίου 1982

περί εγκρίσεως προγράμματος που αφορά τη μεταποίηση και την εμπορία των κτηνοτροφικών σιτηρών στην περιοχή Veneto, σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(82/430/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των όρων μεταποιήσεως και εμπορίας των γεωργικών προϊόντων (1), και ιδίως το άρθρο 5,

Εκτιμώντας:

ότι στις 8 Φεβρουαρίου 1982 η ιταλική κυβέρνηση ανακοίνωσε το πρόγραμμα που αφορά τη μεταποίηση και την εμπορία των κτηνοτροφικών σιτηρών στην περιοχή Veneto·

ότι το πρόγραμμα αποβλέπει στη δημιουργία συλλογικών εγκαταστάσεων αποξηράνσεως του αραβόσιτου με σκοπό να εξαλειφθεί η συμφόρηση που υφίσταται στο επίπεδο εμπορίας· ότι ως εκ τούτου πρόκειται για ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι το πρόγραμμα περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι του άρθρου 1 του εν λόγω κανονισμού μπορούν να επιτευχθούν στον σχετικό τομέα· ότι η προθεσμία για την εφαρμογή του προγράμματος δεν ξεπερνά την περίοδο που αναφέρεται στο άρθρο 3 παράγραφος 1 υπό ζ του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα που αφορά τη μεταποίηση και την εμπορία των κτηνοτροφικών σιτηρών στην περιοχή Veneto, που ανακοίνωσε στις 8 Φεβρουαρίου 1982 η ιταλική κυβέρνηση σύμφωνα με τον κανονισμό (ΕΟΚ) αριθ. 355/77 του Συμβουλίου, εγκρίνεται.

Άρθρο 2

Η παρούσα απόφαση απευθύνεται στην Ιταλική Δημοκρατία.

Έγινε στις Βρυξέλλες, στις 22 Ιουνίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 29ης Ιουνίου 1982

για το διορισμό αναπληρωματικού μέλους της Συμβουλευτικής Επιτροπής για την κατάρτιση των οδοντιάτρων

(82/444/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την απόφαση 78/688/ΕΟΚ του Συμβουλίου της 25ης Ιουλίου 1978 για τη σύσταση Συμβουλευτικής Επιτροπής για την κατάρτιση των οδοντιάτρων (1), και ιδίως τα άρθρα 3 και 4,

Εκτιμώντας:

ότι, με την απόφαση 80/376/ΕΟΚ (2), το Συμβούλιο διόρισε τον κύριο Erik R. Hansen, τακτικό μέλος, για την περίοδο που λήγει στις 25 Μαρτίου 1983·

ότι η κυβέρνηση της Δανίας υπέδειξε, στις 8 Ιουνίου 1982, τον κύριο Eli Schwarz για να αντικαταστήσει τον κύριο Erik R. Hansen, τακτικό μέλος της παραπάνω επιτροπής,

ΑΠΟΦΑΣΙΖΕΙ:

Άρθρο μόνο

Ο κύριος Eli Schwarz διορίζεται τακτικό μέλος της Συμβουλευτικής Επιτροπής για την κατάρτιση των οδοντιάτρων σε αντικατάσταση του κυρίου Erik R. Hansen, για το διάστημα που υπολείπεται μέχρι τη λήξη της θητείας του τελευταίου, δηλαδή ως τις 25 Μαρτίου 1983.

Έγινε στις Βρυξέλλες, στις 29 Ιουνίου 1982.

Για το Συμβούλιο

Ο Πρόεδρος

P. de KEERSMAEKER

(1) ΕΕ αριθ. L 233 της 24. 8. 1978, σ. 15.

(2) ΕΕ αριθ. L 93 της 10. 4. 1980, σ. 22.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 28ης Μαΐου 1982

περί εγκρίσεως του σχεδίου για την εξάλειψη της αφρικανικής πανώλης των χοίρων και την αναδιάρθρωση της χοιροτροφίας στη Σαρδηνία, που υποβλήθηκε από την Ιταλική Δημοκρατία

(Το κείμενο στην ιταλική γλώσσα είναι το μόνο αυθεντικό)

(82/390/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την απόφαση 80/1097/ΕΟΚ του Συμβουλίου της 11ης Νοεμβρίου 1980 περί αναλήψεως οικονομικής δράσεως της Κοινότητος για την εξάλειψη της αφρικανικής πανώλης των χοίρων στη Σαρδηνία (1), και ιδίως το άρθρο 3,

Εκτιμώντας:

ότι, με τις επιστολές της 16ης Μαρτίου 1981 και της 7ης Ιουλίου 1981, που συμπληρώθηκαν με τις επιστολές της 3ης Δεκεμβρίου 1981, της 12ης Ιανουαρίου 1982 και της 8ης Φεβρουαρίου 1982, η Ιταλία ανακοίνωσε στην Επιτροπή ένα σχέδιο για την εξάλειψη της αφρικανικής πανώλης των χοίρων και την αναδιάρθρωση της χοιροτροφίας στη Σαρδηνία·

ότι, μετά από εξέταση και αφού λήφθηκαν υπόψη τροποποιήσεις και διευκρινίσεις που παρέσχε η ιταλική αντιπροσωπεία, το σχέδιο αυτό είναι σύμφωνο με την απόφαση 80/1097/ΕΟΚ και ότι, κατά συνέπεια, πληρούνται οι όροι της χρηματοδοτικής συμμετοχής της Κοινότητος·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής· ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων και της Μόνιμης Διαρθρωτικής Επιτροπής Γεωργίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το σχέδιο για την εξάλειψη της αφρικανικής πανώλης των χοίρων και την αναδιάρθρωση της χοιροτροφίας στη Σαρδηνία, που υποβλήθηκε από την Ιταλία.

Άρθρο 2

Η Ιταλία θεσπίζει προ της 1ης Ιανουαρίου 1982 τις νομοθετικές, κανονιστικές και διοικητικές διατάξεις για να θέσει σε εφαρμογή το σχέδιο που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Ιταλική Δημοκρατία.

Έγινε στις Βρυξέλλες, στις 28 Μαΐου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 325 της 1. 12. 1980, σ. 8.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Μαΐου 1982

περί της εφαρμογής αναμορφώσεως των γεωργικών διαρθρώσεων στη Δανία σύμφωνα με την οδηγία 72/159/ΕΟΚ του Συμβουλίου

(Το κείμενο στη δανική γλώσσα είναι το μόνο αυθεντικό)

(82/359/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας,

την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 81/528/ΕΟΚ (2), και ιδίως το άρθρο 18 παράγραφος 3,

Εκτιμώντας:

ότι η δανική κυβέρνηση ανακοίνωσε στις 12 Μαρτίου 1982, σύμφωνα με το άρθρο 17 παράγραφος 4 της οδηγίας 72/159/ΕΟΚ,

- την απόφαση αριθ. 26 της 2ας Φεβρουαρίου 1982 του Υπουργείου Γεωργίας, που τροποποιεί την απόφαση σχετικά με την επιδότηση για την ενθάρρυνση τηρήσεως λογιστικών βιβλίων στις γεωργικές εκμεταλλεύσεις,

- την απόφαση αριθ. 27 της 2ας Φεβρουαρίου 1982, που τροποποιεί την απόφαση σχετικά με την επιδότηση του εκσυγχρονισμού των γεωργικών εκμεταλλεύσεων·

ότι, δυνάμει του άρθρου 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει άν, λαμβανομένων υπόψη των προηγούμενων ανακοινώσεων, οι διατάξεις που εφαρμόζονται σήμερα στη Δανία και αφορούν την εφαρμογή της οδηγίας 72/159/ΕΟΚ εξακολουθούν να πληρούν τις προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ·

ότι οι αποφάσεις αριθ. 26 και αριθ. 27 της 2ας Φεβρουαρίου 1982 του Υπουργείου Γεωργίας, ανταποκρίνονται στους όρους της οδηγίας 72/159/ΕΟΚ·

ότι ζητήθηκε η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) σχετικά με τα δημοσιονομικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις που ισχύουν στη Δανία και αφορούν την εφαρμογή της οδηγίας 72/159/ΕΟΚ εξακολουθούν, λαμβανομένων υπόψη των αποφάσεων αριθ. 26 και αριθ. 27 της 2ας Φεβρουαρίου 1982 του Υπουργείου Γεωργίας, που ανακοινώθηκαν από τη δανική κυβέρνηση, να πληρούν τις προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ.

Άρθρο 2

Η παρούσα οδηγία απευθύνεται στο Βασίλειο της Δανίας.

Έγινε στις Βρυξέλλες, στις 14 Μαΐου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 96 της 23. 4. 1972, σ. 1.

(2) ΕΕ αριθ. L 197 της 20. 7. 1981, σ. 41.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Απριλίου 1982

περί διαπιστώσεως ότι η εισαγωγή της συσκευής με την ονομασία «Beck- man - Ultracentrifuge, model L8-80» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/278/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3) και ιδίως το άρθρο 7,

Εκτιμώντας:

ότι η ιταλική κυβέρνηση, με επιστολή της της 12ης Οκτωβρίου 1981, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «Beckman - Ultracentrifuge, model L8-80», προοριζόμενη να χρησιμοποιηθεί για τη μελέτη της χημικής συνθέσεως των φαρμάκων και τη μελέτη των χαρακτηριστικών των υποκυτταρικών συστατικών και των μακρομορίων, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 22 Μαρτίου 1982 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι υπερκεντρόφυγη·

ότι τα αντικειμενικά τεχνικά χαρακτηριστικά της, όπως η μεγάλη ευαισθησία και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·

ότι, εν τούτοις, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, κατασκευάζονται επί του παρόντος στην Κοινότητα· ότι τέτοια είναι, ειδικότερα, η συσκευή «Centriscam 75» που κατασκευάζεται από την εταιρεία MSE Scientific Instruments, Manor Royal, UK - Crawley, Sussex RH10 2QQ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «Beckman - Ultracentrifuge, model L8-80», που αποτελεί το αντικείμενο της αιτήσεως της 12ης Οκτωβρίου 1981 της ιταλικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 22 Απριλίου 1982.

Για την 'Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 134 της 31. 5. 1979, σ. 1.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 31ης Μαρτίου 1982

περί των μέτρων υγειονομικής προστασίας έναντι της Λαϊκής Δημοκρατίας της Γερμανίας

(82/251/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 81/476/ΕΟΚ (2), και ιδίως το άρθρο 28 παράγραφος 3,

Εκτιμώντας:

ότι, σύμφωνα με πληροφορίες που περιήλθαν στις υπηρεσίες της Επιτροπής, ο αφθώδης πυρετός εξαπλώθηκε στη Λαϊκή Δημοκρατία της Γερμανίας και λαμβάνει μορφή μεταδοτικής ασθένειας των ζώων ·

ότι λόγω των εμπορικών συναλλαγών μεταξύ της Λαϊκής Δημοκρατίας της Γερμανίας και των Κρατών μελών η ύπαρξη τέτοιας ασθένειας αποτελεί κίνδυνο για το ζωικό κεφάλαιο της Κοινότητος ·

ότι πρέπει, κατά συνέπεια, να θεσπισθούν για την Κοινότητα προστατευτικά μέτρα κατάλληλα να απομακρύνουν έναν τέτοιο κίνδυνο, και να εφαρμοσθούν έως ότου ακριβή στοιχεία επιτρέψουν τη διαπίστωση απουσίας κάθε κινδύνου·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα Κράτη μέλη απαγορεύουν την εισαγωγή ζώντων ζώων του βοείου και χοιρείου είδους και νωπών κρεάτων βοείου, χοιρείου, προβείου και αιγείου είδους προελεύσεως Λαϊκής Δημοκρατίας της Γερμανίας υπό την επιφύλαξη των διατάξεων του πρωτοκόλλου σχετικά με το γερμανικό εσωτερικό εμπόριο και τα συναφή προβλήματα.

Άρθρο 2

Η Επιτροπή θα κρατήσει το θέμα υπό εξέταση και η παρούσα απόφαση μπορεί να τροποποιηθεί υπό το φώς νέων εξελίξεων.

Άρθρο 3

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 31 Μαρτίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 186 της 8. 7. 1981, σ. 20.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 31ης Μαρτίου 1982

βασισμένη στις συνθήκες, σχετική με τις δραστηριότητες αλιείας που ασκούνται στα ύδατα που υπάγονται στην κυριαρχία ή τη νομοθεσία των Κρατών μελών, και προσωρινής ισχύος, εν αναμονή της υιοθετήσεως τελικών κοινοτικών μέτρων

(82/207/ΕΟΚ)

Το Συμβούλιο αναφέρεται στη δήλωση της 30ής Μαΐου 1980 για τη θέση σε λειτουργία της κοινής πολιτικής επί της αλιείας (1).

Εν αναμονή μιας αποφάσεως στον τομέα αυτόν και λαμβάνοντας υπόψη την αποκλειστική αρμοδιότητα της Κοινότητος στον ίδιο τομέα και τις υποχρεώσεις των Κρατών μελών όπως ορίζονται από το Δικαστήριο, το Συμβούλιο αποφασίζει:

Από την 1η Απριλίου 1982 και μέχρις ότου εκδοθεί απόφαση του Συμβουλίου, και το αργότερο μέχρι τις 30 Απριλίου 1982, τα Κράτη μέλη θα ασκούν τις αλιευτικές τους δραστηριότητες σύμφωνα με τους συνήθεις εποχιακούς κύκλους, λαμβάνοντας υπόψη τις προτεινόμενες από την Επιτροπή στις 24 Ιουλίου 1981 TAC, καθώς και το μέρος αυτών των TAC που παραμένουν διαθέσιμες από την Κοινότητα στο πλαίσιο των δεσμεύσεών της με τις τρίτες χώρες.

Έγινε στις Βρυξέλλες, στις 31 Μαρτίου 1982.

Για το Συμβούλιο

Ο Πρόεδρος

P. de KEERSMAEKER

(1) ΕΕ αριθ. C 158 της 27. 6. 1980, σ. 2.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 17ης Φεβρουαρίου 1982

περί τροποποιήσεως του καθεστώτος εισαγωγής που προβλέπεται από την απόφαση 81/248/ΕΟΚ της Επιτροπής και εφαρμόζεται στην Μπενελούξ, στην Ομοσπονδιακή Δημοκρατία της Γερμανίας, στην Ελλάδα, στην Ιταλία και στο Ηνωμένο Βασίλειο έναντι της Κίνας, όσον αφορά διάφορα βιομηχανικά προϊόντα

(82/129/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3286/80 του Συμβουλίου της 4ης Δεκεμβρίου 1980 περί των καθεστώτων εισαγωγής έναντι χωρών κρατικού εμπορίου (1), και ιδίως το άρθρο 9 παράγραφος 1,

Εκτιμώντας:

ότι η απόφαση 81/248/ΕΟΚ της Επιτροπής (2) καθόρισε την κατάσταση των προϊόντων καταγωγής χωρών κρατικού εμπορίου των οποίων η θέση σε ελεύθερη κυκλοφορία εντός των Κρατών μελών υπόκειται σε ποσοτικούς περιορισμούς σύμφωνα με τον κανονισμό (ΕΟΚ) αριθ. 3286/80·

ότι, σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3286/80, η κυβέρνηση της Ομοσπονδιακής Δημοκρατίας της Γερμανίας είχε πληροφορήσει τα άλλα Κράτη μέλη και την Επιτροπή ότι έπρεπε να γίνουν τροποποιήσεις, δυνάμει του εν λόγω κανονισμού, του καθεστώτος εισαγωγής το οποίο εφαρμόζεται στην Ομοσπονδιακή Δημοκρατία της Γερμανίας έναντι της Κίνας όσον αφορά, μεταξύ άλλων, το σιδηροπυρίτιο·

ότι στην απόφαση 82/45/ΕΟΚ της Επιτροπής της 14ης Ιανουαρίου 1982 (3), με την οποία εγκρίθηκαν τα μέτρα που σχεδιάζει η Ομοσπονδιακή Δημοκρατία της Γερμανίας, υπάρχει ένα αριθμητικό λάθος το οποίο πρέπει να διορθωθεί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η περιγραφή του προϊόντος που αντιστοιχεί στον κώδικα ΝΙΜΕΧΕ ex 73.02-30 και εμφαίνεται στο παράρτημα της αποφάσεως 82/45/ΕΟΚ της Επιτροπής τροποποιείται ως εξής: «Σιδηροπυρίτιο περιεκτικότητος σε πυρίτιο άνω του 80 %».

Άρθρο 2

Η παρούσα απόφαση απευθύνεται στο Βασίλειο του Βελγίου, στο Βασίλειο των Κάτω Χωρών, στο Μεγάλο Δουκάτο του Λουξεμβούργου, στην Ομοσπονδιακή Δημοκρατία της Γερμανίας, στην Ελληνική Δημοκρατία, στην Ιταλική Δημοκρατία και στο Ηνωμένο Βασίλειο της Μεγάλης Βρετανίας και Βορείου Ιρλανδίας.

Έγινε στις Βρυξέλλες, στις 17 Φεβρουαρίου 1982.

Για την 'Επιτροπή

Antonio GIOLITTI

Μέλος της Επιτροπής

(1) ΕΕ αριθ. L 353 της 29. 12. 1980, σ. 1.

(2) ΕΕ αριθ. L 115 της 27. 4. 1981, σ. 1.

(3) ΕΕ αριθ. L 20 της 28. 1. 1982, σ. 40.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 8ης Φεβρουαρίου 1982

περί παρατάσεως της αδείας για την από κοινού πώληση καυσίμων των εταιρειών Houilleres du Bassin de Lorraine και Saarbergwerke AG από την «Saarlor»

(Τα κείμενα στη γαλλική και γερμανική γλώσσα είναι τα μόνα αυθεντικά)

(82/146/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 65,

την αίτηση της 21ης Δεκεμβρίου 1981,

Εκτιμώντας:

ότι η Επιτροπή με την απόφαση αριθ. 44-59 της 4ης Νοεμβρίου 1959 (1), όπως τροποποιήθηκε πρόσφατα από την απόφαση 79/983/ΕΚΑΧ (2), επέτρεψε την από κοινού πώληση καυσίμων των εταιρειών Houilleres du Bassin de Lorraine και Saarbergwerke AG από την «Union charbonniere sarro-lorraine, societe par actions franco-allemande-Saar-Lothringische Kohlenunion, deutsch-franzoesische Gesellschaft auf Aktien (Saarlor)», Saarbruecken και Stras- bourg·

ότι με την απόφαση 79/983/ΕΚΑΧ, η διάρκεια ισχύος της εν λόγω άδειας παρατάθηκε πρόσφατα, μέχρι τις 31 Δεκεμβρίου 1981·

ότι οι ενδιαφερόμενες εταιρείες, με επιστολή τους της 21ης Δεκεμβρίου 1981, γνωστοποίησαν ότι παρέτειναν μέχρι τις 31 Δεκεμβρίου 1986 τη διάρκεια ισχύος της συμφωνίας που είχαν συνάψει για τις από κοινού πωλήσεις και η οποία έληγε στις 31 Δεκεμβρίου 1981· ότι ζήτησαν να παραταθεί η άδεια για διάρκεια αντίστοιχα με τη διάρκεια ισχύος της συμφωνίας·

ότι εξακολουθούν να υφίστανται οι λόγοι για τους οποίους η Επιτροπή ενέκρινε μέχρι τις 31 Δεκεμβρίου 1981 τις συμφωνίες των ενδιαφερομένων, και οι οποίοι αφορούν τόσο τον ανταγωνισμό των λοιπών ανθρακοφόρων περιοχών της Κοινότητος, καθώς και του άνθρακα που εισάγεται από τρίτες χώρες, όσο και τη βελτίωση της διανομής μέσω της από κοινού πωλήσεως· ότι κατά το 1980 το μέρος των ενδιαφερομένων στην παραγωγή άνθρακα της κοινής αγοράς έφθανε το 8 % περίπου και ότι η Saarlor επώλησε 22,3 % της παραγωγής της Saarbergwerke και 5 % της παραγωγής της ανθρακοφόρου περιοχής της Lorraine· ότι τα ποσοστά αυτά αντιστοιχούν με αυτά των προηγουμένων ετών·

ότι οι αναφερόμενες συμφωνίες ανταποκρίνονται, κατά συνέπεια, στα κριτήρια χορηγήσεως της άδειας της παραγράφου 2 του άρθρου 65 της συνθήκης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Παρατείνεται μέχρι τις 31 Δεκεμβρίου 1986 η ισχύς της αποφάσεως αριθ. 44-59.

Άρθρο 2

Η παρούσα απόφαση απευθύνεται στις ενδιαφερόμενες εταιρείες και στην Saarlor.

Έγινε στις Βρυξέλλες, στις 8 Φεβρουαρίου 1982.

Για την Επιτροπή

Frans ANDRIESSEN

Μέλος της Επιτροπής

(1) ΕΕ αριθ. 58 της 14. 11. 1959, σ. 1147/59.

(2) ΕΕ αριθ. L 295 της 22. 11. 1979, σ. 24.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Ιανουαρίου 1982

περί εγκρίσεως προγράμματος για τη βιομηχανία παραγωγής χυμών φρούτων στο Land της Κάτω Σαξονίας σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(82/104/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,

Εκτιμώντας:

ότι στις 6 Ιουλίου 1981 η κυβέρνηση της Ομοσπονδιακής Δημοκρατίας της Γερμανίας ανακοίνωσε το πρόγραμμα για τον τομέα της βιομηχανίας παραγωγής χυμών φρούτων στο Land της Κάτω Σαξονίας·

ότι το εν λόγω πρόγραμμα αφορά τη δημιουργία και την ορθολογική οργάνωση επαρκών μονάδων παραγωγής χυμών φρούτων, προκειμένου να σταθεροποιηθεί η αγορά φρούτων στην Κάτω Σαξονία και να εξασφαλισθεί ένα δίκαιο εισόδημα στους παραγωγούς· ότι αποτελεί επομένως ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι η έγκριση του προγράμματος δεν θίγει τις αποφάσεις που πρόκειται να ληφθούν, δυνάμει του άρθρου 14 του κανονισμού (ΕΟΚ) αριθ. 355/77, σχετικά με την κοινοτική χρηματοδότηση σχεδίων, κυρίως εν όψει εξακριβώσεων του κατά πόσον οι νέες αυτές μονάδες θα τύχουν πράγματι των δυνατοτήτων διαθέσεως που προβλέπονται στο πρόγραμμα·

ότι το πρόγραμμα περιλαμβάνει επαρκή αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία καταδεικνύουν ότι είναι δυνατόν να επιτευχθούν οι στόχοι, που αναφέρονται στο άρθρο 1 του ανωτέρω κανονισμού, στο σχετικό τομέα στην Κάτω Σαξονία· ότι η προθεσμία που έχει καθορισθεί για την εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του ανωτέρω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα για τον τομέα της βιομηχανίας παραγωγής χυμών φρούτων του Land της Κάτω Σαξονίας, το οποίο διαβιβάσθηκε στις 6 Ιουλίου 1981 σύμφωνα με τον κανονισμό (ΕΟΚ) αριθ. 355/77.

Άρθρο 2

Η παρούσα απόφαση απεύνεται στην Ομοσπονδιακή Δημοκρατία της Γερμανίας.

Έγινε στις Βρυξέλλες, στις 29 Ιανουαρίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.